heller ikke plagen ser vildt engageret og modig ud (han beskytter sig fra eventuelle angreb fra hoppen, som jeg ser det, ved måden hvorpå han bøjer i halsen, når han skal nappe hende)... Nu har jeg ikke læst horsemanship-bøger, men synes det vældig spændende alligevel, så jeg kan meget vel tage meget fejl, men kan ikke lade være. Jeg tror, ligesom svensen, at hoppen efterhånden beslutter sig for, at han er for kedelig - hendes ører ændrer fx position gennem videoen, og hans lidt forsigtige "tilnærmelser" er ikke helhjertede, selv om hun vel egentlig spiller med på den - til sidst indser hun, at der ikke bliver mere sjov ved det, og så er dét det: Ikke værd spilde tid og kræfter på, og ved at jage med ham, kan det jo se ud som om det er hende, der bruger mest krudt og måske opildner til mere leg, som han alligevel ikke tør deltage i, hvilket vel også er et nederlag for hende?
Heste flytter ikke på hinanden bare for at gøre det... Når heste i en fold flytter på hinanden, så er det fordi der er knaphed på en ressource - plads. Når 2 (a og b) heste mødes vil den ene (a) måske have større interesse i at beskytte sit personlige rum end den anden (b), og vil derfor kæmpe hårdere for enten at holde andre heste ude af sit personlige rum eller at skaffe plads omkring sig. Ressourcen plads er meget vigtig for a og mindre vigtig for b, så b flytter sig. Det betyder så, at LIGE NU rangerer a højere end b når det gælder plads. Imidlertid er b meget glad for hø og gør derfor et overbevisende udfald imod a, da a nærmer sig høbunken. A er mæt og fortrækker derfor. Nu rangerer b højere end a når det gælder hø. Men b og a står generelt lige. Heste har IKKE en statisk rangorden, rangordenen skifter fra situation til situation og fra ressourcer til ressource. Jeg ser slet ikke, at føllet prøver at flytte på hoppen og den ville også kun gøre det fordi den selv ville have plads, ikke bare for at opnå højere rang. Blandt vilde heste ses skader efter kampe sjældent, det KAN ske at hingste kæmper om hopperne, men det er endda sjældent. Ressourcekampe er især noget, der ses blandt tamheste, fordi der er knaphed på ressourcer, mens der på savannen er nogenlunde lige meget til alle. Vilde heste har mest af alt interesse i at HOLDE SAMMEN. Plagen vil lege, hoppen gider ikke, den føler sig på ingen måde presset af plagen og derfor går den bare væk. HVIS en hest føler sig sikker i sin position overfor en anden hest, dvs. at den ved, at denne anden hest vil overlade vigtige ressourcer som hø eller plads til førerhoppen hvis hesten, i dette tilfælde førerhoppen, vil have det, så vil den sikre hest udvise "storsind" og lade være med at vise nogen som helst aggressive attituder. Det er heste, der føler sig truede der viser aggressivitet, så hvis vi mennesker konstant går og truer af hesten og prøver at efterligne en aggressiv "leder" så tager vi fejl og viser tydeligt vores afmagt. En ægte førerhoppe er født til sin rang, oplært at sin mor og måske mormor, hun leder ved at gå VÆK fra flokken som følger hende. Årsagerne til hendes lederstatus er ud over arv at hun har erfaring og ved, hvad hun gør. Det er fx. hende, der vurderer, at nu er vandhullet sikkert, så hesteflokken kan drikke, og hun jager PÅ INGEN MÅDE med flokken, hun går bare ned og drikker og de følger med. Ligeledes når det gælder fx. hvile, når hun siger OK for hvile, så hviler flokken fordi det er sikkert. Førerhoppen SKAFFER flokken ressourcer, hun stjæler dem ikke bare til sig selv. Ved bare at flytte sig for en irriterende plag, der på ingen måde er nogen trussel for hende, så viser hun netop sandt lederskab. Havde hun vist aggression så havde hun vist, at hun ikke leder men følte sig truet af plagen. Der er i øvrigt en tydeligere rangordensdannelse blandt tamheste pga. de begrænsede ressourcer, men det gør det ikke sandt, at man træner heste naturligt ved hele tiden at tænke på dominans, for det er IKKE naturlig adfærd, men adfærd der er opstået pga. de unaturlige forhold der er under fangenskab.
Jeg er selvfølgelig stort set enig med dig i hele dit indlæg *rygklap* Men et kuriosum er, at der også på folden går en hoppe, som har samme mor som den brune hoppe i klippet. Og den har faktisk slet ikke lov til noget. Det er mærkeligt, for før jeg lånte den ud, styrede den det hele, og i sommer har den gået hos nogle bekendte og styret det hele hos dem. Men nu hvor den er kommet tilbage, og dens søster i mellemtiden er kommet til, styrer den ingenting. Faktisk står den bagerst i køen, når vi kører wrap ud, hvor den før stod midt i bunken og tronede   Ingen af de to hopper virker som om de er specielt vigtige for de andre heste. Flokken er ligeglad om jeg tager den store, brune. Fælles for de to hoppers temperament er, at der skal en del pres til for at flytte dem. Det er ikke "følsomme" heste. Og de reagerer begge to fabelagtigt godt på positiv forstærkning. Hoppen i klippet sparkede febrilsk efter smeden, men ved hjælp af gulerødder kan den nu stå helt roligt og blive beskåret. Og den anden hoppe, som var lånt ud, havde lært sig at løbe fra én, uanset hvad man havde på den af reb og kæder, men med en klikker lærte den at gå lige så fint i snor. Jeg har en tredie hoppe, som er efter en helsøster til "bossen", og som altså også har "lederskab i sin morlinie", hvis jeg må formulere det så svulstigt. Den er super-blød og cool, og holder sig egentlig lidt i baggrunden. Men den burde jo have lært af sin mor at være "dominant", når nu dens mor kommer fra samme hoppe som de to bøvlebasser. Hvordan fungerer det med at en styrende hoppe får flere døtre? Hvem arver "tronen"? Mvh Julie
Der er flere mulige forklaringer. Ud over at en førerhoppe fødes af en lederhoppe, så accepteres hun også som leder af flokken fordi hun er kvalificeret til at være leder. Man kunne tænke sig at hoppen ved, hvilke af hendes afkom, der har evnerne og det ved resten af flokken også - og de accepterer kun den ægte leder. Alder er et vigtigt kriterie for at kunne være leder - formentlig opnår hoppen først lederstatus i en høj alder (omend hun vil have lederkvalifikationer hele tiden og hele tiden være højt rangerende) - så det vil formentlig være den ældste datter, der får rangen. Hoppen føder ikke kun hingste og nogle hopper dør eller forlader flokken som unge, så der er sikkert ikke så mange at vælge imellem i praksis. At en højt rangerende hoppe ikke finder sig i at man er grov ved hende, kan jeg sagtens genkende, og det vil i reglen være nemmere at træne en lavt rangerende hest med udelukkende negativ forstærkning end den højere rangerende, der er vant til at lede og dermed også bruger sine lederevner overfor os mennesker. At den ene hoppe har ændret sig så meget synes jeg lyder i retning af, at hun har været ude for noget ubehageligt, fx. at blive jaget af de andre heste og af den grund har hun fået "et knæk". Hun BURDE ikke uden grund skifte fra at være en leder til at være den, der flytter sig for alle. Da heste er byttedyr vil de gøre meget for at spare på deres kræfter, så de når det bliver nødvendigt har kræfter til flugt. Et tegn på en hest, der er god til at klare sig er den hest, der ikke bruger unødige kræfter på flugt eller kamp når der er andre løsninger, og dette kan være en væsentlig grund til, at en lederhoppe har en meget afbøjende adfærd hvis hun ikke føler sig presset på nogen måde. Man skal forresten også huske på, at voksne heste er meget mere tolerante overfor unghestes leg, end de vil være overfor en jævnaldrende hests tilsvarende opførsel. Jeg bliver inspireret til at tage en tur med videokameraet næste gang det bliver godt vejr...
hverken er behavioristen eller horsemanshipperen, så vil jeg da mene at hun giver den negativ straf - hvis jeg altså har forstået det rigtigt. Jeg vænnede engang Grandi meget, meget effektivt af med at banke på boksdøren    Det virkede meget fint, tog ½-1 time og han stoppede simpelt hen 'for ever'. Så at gå sin vej er bestemt et glimrende opdragelsesmiddel, og det ved den kloge hoppe jo også  Faktisk tror jeg, at det med 'det personlige rum' snarere skal opfattes som, at hesten skal huske, at vi er der, altså være opmærksom på os. Ofte har man en fornemmelse af, at unge heste, der ikke har været så meget i hænder, simpelt hen ikke rigtig husker, at der altså står et menneske. Og det er jo ikke så godt 
Ja, hoppen bruger negativ straf - fjerner muligheden for noget behageligt, at kunne lege. Jeg er da ikke tilhænger af, at heste skal gå ind i mennesker, selvfølgelig skal de ikke det. Jeg ved på den anden side, at bare fordi man har lært hesten at lade være med at gå ind i mennesker betyder det ikke, at vi nu i et og alt dominerer den. Ej heller fastlægger heste deres rangorden bare ved at flytte på hinanden, hestenes hierarki er så meget mere komplekst og varierende end som så... Det, jeg ofte protesterer imod er troen på, at bare vi dominerer hesten godt nok så er den lykkelig og forstår alt, hvad vi beder den om og er endda mere end lykkelig for at udføre det - og er derfor uartig hvis den ikke udfører det vi beder den om. Ingen af de 3 påstande er i overensstemmelse med sandheden. Heste der i et og alt underkaster sig mennesker er i tilstanden "tillært hjælpeløshed" og dermed meget stressede og på ingen måde lykkelige. Samtidig er de ude af stand til at lære, og dermed forstår de meget mindre af, hvad vi ønsker af dem. Derfor er den heller ikke uartig hvis den ikke lystrer, den har enten bedre grunde til at gøre noget andet, det vi beder den om er ubehageligt eller den forstår ikke vores kommandoer.
vi har to plage gående i flokken med 19 heste, den ene er født her, den anden kom til som ½ årig. De kører på diplomatplader, de har faktisk aldrig skrammer   Fører vallakken eller hvad vi nu skal kalde det (ham der styrede ressoucerne), han accepterede kun de to plage ved sit bord (bildæk med halm), alle andre fik ørene. Jeg lavede et adfærdsprojekt om føl/ hoppe relationer på KVL. Her har en Stefanie Tylor skrevet meget om vildlevende new Forest ponyers adfærd. Det er helt normalt at hopperne vender ryggen til føllene når de ikke gider at lege mere eller ikke vil give dem mælk. Hoppen vil dog nappe føllet i pumpen eller i haserne, hvis føllet bider for hårdt i patten. En gnubbeseance afbrydes heller ikke ved aggressivitet, men ved at den ene part fjerner sig eller vender hovedet væk.
Har føl "pumper"?        Virker de så lidt ligesom en cykelpumpe        Hihi, kunne ikke lade være 
WOW en spændende tråd..!!! jeg har netop siddet i stalden i dag og haft en ligende diskution med en af pigerne der ude fra om netop "personlige rum" - så bliver man da lidt glad for at komme hjem til sådan en tråd..!!! Jeg er helt enig i de ting du siger omkring klippet, også meget enig med Tina MJ .. Men hende jeg havde en diskution med -skal lige siges hun er MEGET tilhænger af Horesmanship (ikke fordi det er en dårlig ting) men hun ´stod stærkt på at så snart en hest den gik ind i det "personlige rum" ja så skulle den død og heleved sættes på plads, for ellers var den vis rum der blev overtrådt ikke leder. jeg fremlagde faktisk et ligende eks. som du viser i klippet, men hun sagde at så havde den anden hest overtaget leder pladsen, se den køber jeg ikke helt.! så jeg tænkte faktisk på om jeg ikke måtte "låne" dit klip og vise hende? for vil gerne lige høre hendes svar..! evt, hvis du har/laver flere ville jeg meget gerne se dem, jeg er blevet utrolig interesseret omkring det med hesteforståelse og den måde man kan træne dem på (har været ude og købe 11 bøger om det, lidt dyrt   ) og regner med at finde en masse forskellige kurser for at skabe en samlet erfaring og ligende, nok om det...! meget spændende tråd, tak for det  - skal lige siges jeg ikke er desideret imod horesmanship, bruger mange af metoderne selv, men jeg synes der er flere knak i dens teori, hvilket jeg synes denne tråd ligger godt op til..!!!
Videoen er offentligt tilgængelig på youtube... du kan bare sende din veninde et link  Jeg tror ligesom mange andre, at "det personlige rum" er så omskiftelig en størrelse, at det næsten ikke kan betale sig at tænke så meget på det. Alligevel hører vi, at "hesten respekterer ikke det personlige rum" hvis den f.eks. møver eller napper. Klippet viser, at det ikke er nødvendigt at have et forudbestemt ingenmandsareal imellem sig selv og hesten med det formål at opretholde ens "lederskab". Alt kommer an på sammenhængen, så hvis man vil have, at ens hest skal holde sig på sikker afstand, er man nødt til at lære den, at det er det, man forventer. For den er ikke født med evnen til at *vide* at den skal holde afstand. Og derfor er den heller ikke nødvendigvis bevidst ulydig eller "grænsesøgende", når den kommer bøvlende. Værd at tænke over. Godnat. Mvh Julie
Nu kan det snildt være, at jeg spørger dumt, men har heste overhovedet begrebet "personligt rum" på samme måde som os? mvh. tina
har da... Nogle heste bliver meget stressede, hvis andre kommer for tæt på dem i ridehuset  Nogle kan heller ikke fordrage at stå tæt på andre, mens de spiser. Og nogle heste har det med nogle andre heste i nogle situationer  Men det er netop meget afhængigt af hvem, hvad og hvor: Tilknytning, selvtillid, aggressionsniveau, stress, interesse osv. Sådan set noget vi selv kender  De fleste af os har også et personligt rum og føler os ubehageligt tilpas, hvis folk træder 'alt' for tæt på  Men det betyder ikke, at alle der træder tæt, også samtidig overtræder vores tærskel   Hvis man står i en bus på Kgs. Nytorv ved ½5 tiden om aftenen, så kommer man altså ligesom hinanden ved   Men hvis det er i en bus, hvor man kun er 2 personer, bliver man godt nok ubehageligt til mode, hvis nogen stiller sig ligeså tæt  --- Grandi havde engang en nabo og ven, en ung, kæmpestor vallak. De gik også på fold sammen og var glade for hinanden. Den unge ven stak altid hovedet ind i Grandis boks for at drikke - der manglede et par tremmer  Men en dag var Grandi rasende på den unge   Han sparkede efter ham en stor del af aftenen, og der var ingen gratis drinks i hans vandkop den dag. Dagen efter var de gode venner igen  --- TinaMJ kan beskrive hvordan hun trænede Lillemand på knap 1 år, der absolut ikke respekterede noget personligt rum, han gik ind i os, opdagede os nærmest ikke   . Vi havde nærmest en opfattelse af, at han slet ikke vidste, hvad man skulle bruge mennesker til, og hvad de egentlig kunne - skulle - ville    Men så lærte Tina ejeren at klikke ham, og i løbet af ganske kort tid, begndte han at fatte, at   - at der så at sige var ved at komme en   i hans liv. Det gik meget fint   Og han var i virkeligheden så blid, at klikkertræningen nærmest var det eneste rigtige - hvor haflingefølpigerne nok er så madglade, at de også har godt af lidt 'ganske almindelig opdragelse'. Det går i hvert fald fint med dem og deres stop-gå-drej-sidelæns osv. Følpigerne, som vel at mærke bliver 3 i år, er meget kække på folden. De tolereres stadigvæk stort set allevegne på folden, og Annika, som er det hjemmelavede føl, er faktisk   kæk. Annuschka har altid været nederst i hierarkiet mht. spiseplads og blive jaget væk, men hendes føl Annika, er temmelig selvsikker   Måske fordi hun var Grandis papbarn(han tog virkelig sit ansvar alvorligt   ), og han jo var over-'hingst' på folden i det meste af hendes barndom.
Hvor passer så begrebet 'respekt' ind i denne meget spændende diskussion? Når hesten 'møver'sig ind på en, eller den 'glemmer' at stoppe, når man selv stopper, betyder det så, at den ikke 'respekterer' en? HMS-folk siger jo, at hesten således ikke udviser 'respekt', for heste går ikke ind i hinanden på den måde. Mclean siger, at det mere handler om, at hesten ikke har lært at gå rigtigt, men er det virkelig hele sandheden?
McLean arbejder ud fra en ekstremt begrænset sandhed, hvor han ikke tager højde for, at heste er levende dyr med en avanceret flokstruktur. Dette er indenfor etologi en gammeldags holdning, som McLean måske har valgt an give udtryk for i hans bog for at få budskabet til at gå igennem. Jeg synes McLeans system er udmærket, men jeg synes han gør hestene dummere og mere ufølsomme end de er og alle problemer kan ikke løses ved at lære hesten start og stop - men mange kan... Når man er videnskabeligt uddannet, som McLean er, så er man god til at afgrænse, hvad man skriver om/arbejder med, og det er måske det, McLean er ekstremt god til. Jeg er sikker på, at heste HAR følelser, men det er ikke endeligt videnskabeligt bevist, at de har - FORDI MAN IKKE HAR UNDERSØGT DET TIL BUNDS - omend der faktisk ER undersøgelser der viser det. HMS-tilhængere arbejder ud fra en meget begrænset teori om dominans og respekt og at hesten gør alt, hvad vi vil have den til, hvis vi "dominerer den" som hestene gør i flokken. Problemet er bare, at hestene IKKE dominerer hinanden på en så simpel må som visse Hms-tilhængere hævder, og hestene forstår IKKE hvad vi vil have dem til, bare fordi hesten fx. har lært ikke at gå os ned. Den forstår heller ikke begrebet respekt. Altså har ingen af dem ubetinget ret og ej heller ubetinget uret.
Jeg tror hestefolk har forskellige mål med deres hest og vil derfor vælge den metode, der fungerer for det forhold de ønsker til deres hest. Jeg synes feks det er fantastisk rart når jeg ordner hove at hesten ikke møver, danser rundt osv, for det er i høj grad mit helbred der står på spil (og hestens). Om man vælger at kalde det dominans eller træning er for mig set underordnet. Jeg har haft heste som har været opgivet af store stærke smede, som jeg har kunnet tage. I mere grelle tilfælde, ved jeg hvem jeg kan henvise til at træne hesten. Det jeg har brugt, er først og fremmest at lade hesten hilse på mig, at jeg kan få lov at klø den, derefter at bakke den lidt, træne stop og igangsætning og at jeg kan flytte rundt på dens ben og krop (inspireret af 7 games   ). Den positive forstærkning jeg bruger, er at klø/ae den og rose med stemmen. Det er uden vold, pisk og flåen og det virker nogen gange på bare 5 minutter. Hvis ejeren vil klikke hesten, lave join up eller hvad de nu foretrækker, er helt ok med mig, så længe resultatet er det samme. Har man mistanke at hesten har ondt ved at løfte et ben og den ikke kan klare det, selv om benet ikke bliver holdt særlig højt eller fast, så er "fedte/aflednings mad" en fin løsning. Billigere end sedation af en dyrlæge. Vi har 19 heste i løsdrift og vi sætter også pris på at man kan flytte hestene, når man kommer med sin egen i snor eller skal ind med foder, muge osv. Det er ren sikkerhed. Går jeg med en hest af høj rang, skal jeg intet foretage mig, de flytter de andre med kropssproget, går jeg med en lavere rangerende, så må jeg hjælpe dem lidt. Er det dominans, respekt, signaler, træning eller hvad? Udover de to ting der er vigtige for mig, så er jeg temmelig large og kræver ikke absolut lydighed/underkastelse. Min hest får lov at være i mit personlige rum, klø sig (moderat) m.m. MVH Christina
Jeg har været så heldig at låne en dejlig hoppe på 6 år (traver). Hendes ejer fortalte mig at hun kun har redet på hende 2 gange i det halve år hun har haft hesten. Hun har vidst været brugt til løb, og den tidligere ejer har haft redet ture på hesten. Hun er meget nervøs overfor lyde, da hun tidligere har gået med vat i ørerne. Vil gerne have nogle gode råd til hvordan jeg kan vende hende til de forskellige lyde uden at hun bliver skræmt. Og nogle gode råd til hvordan jeg kommer igang med at ride hende. Har kun haft hende en uge. Og vil gerne ha hun er tryg ved mig og de nye omgivelser, før at jeg rider hende. Tror aldrig hun har været longeret, men ku godt tænke mig at prøve det. Er der andre gode måder jeg kan træne hende på fra jorden af?? Jeanne og Hawaii
Først og fremmest, så giv hesten tid til at falde til ro. Dernæst skal du arbejde med at vænne den til lyde - hvis vi tager eksemplet hammerslag kan man gøre sådan: Slå et hammerslag - hesten vil kigge forskrækket op, men når der ikke sker mere, så vil den vende tilbage til det, den var i gang med. Når den helt sikkert er faldet til ro, så slå en gang mere. Hesten vil igen kigge forskrækket op, men hvis der ikke sker mere vil den hurtigere vende tilbage til sit eget igen. Når du har gentaget det et antal gange gider hesten ikke kigge op mere - så hamrer du 2 gange. Den vil måske blive lidt forbavset og kigge op, men når der ikke sker mere så falder den nu meget hurtigt til ro igen. NÅr den er ligeglad med 2 slag, så kan du slå 3 slag. Kunsten er, at hesten skal høre lyden og indse, at der ingenting sker ved det, så træningen må KUN ske på et sted, hvor hesten er helt tryg i forvejen, helst hvor der er andre heste til stede (hvis de altså ikke også hidser sig op). Start med en lav lyd og så udsæt for en masse forskellige over tid. Hesten skal indse at der IKKE sker noget, så den skal IKKE blive bange. Fortsætter du denne procedure på mere usikre steder (fx. på ridebanen) så vil hesten efterhånden lære at acceptere lyde omkring sig. Når du tager hesten et nyt sted hen og ser, hvad den nu siger til lyde, så skal du starte på et lavere niveau end på det sikre sted - altså hvis hesten accepterer 5 hammerslag i stalden, så slå kun et enkelt på banen og arbejd dig frem som i stalden. Hestens reaktioner bestemmer hvor hurtigt det går. Det tager den tid, det tager. Der er masser af andre og bedre måder at træne hesten fra jorden på - læs fx. Klaus Hempflings "At danse med heste". Dernæst ville jeg lade som om hesten ikke havde båret rytter før og begynde tilridningen forfra - så kan det gå så stærkt eller langsomt som hesten er klar til. Jeg uddyber gerne hvis du har brug for det.
ku godt bruge nogle flere gode råd fra heste folk..
Hejsa Ville bare lige høre om der er nogen herinde, som kan henvise til en side, med springbane oversigt. Altså en skitse over en spring runde på bane... Håber du forstår hvad jeg mener??? Vi skal nemlig springe lidt imorgen og ønsker derfor lidt inspiration, til opbygning af spring Mvh Gitte
Min hest fik omkring den 1. december en korsledsskade i venstre side. Hun blev i nogen tid beordret boksro og trækketure. Medio januar var dyrlægen ude og tjekke hende en sidste gang, og jeg måtte stille og roligt påbegynde genoptræning, da hun var rentgående. Under genoptræning (genoptræningsplanen har jeg fået fra dyrlægen) er hun blevet trukket med, longeret og redet uden at blive samlet. Men... igår da jeg red hende var hun ikke rentgående mere. Det var særligt slemt i trav. Jeg ved ikke hvad det skyldes. Jeg har lige købt ny sadel til hende i onsdags. Kan det mon skyldes den forandring? Hun sparker ofte ud med bagbenene, når hun bliver fodret. Kan det mon være en medvirkende faktor? Så synes jeg måske bare, at det burde være sket tidligere. I dag vil jeg longere hende og se hvordan det går. Ellers må Dr. Dyr ud og kigge på hende. Jeg har læst, at heste med korsledsskader kan risikere at ikke blive rideheste igen netop fordi de ikke bliver rentgående igen. Men jeg undrer mig over, at det først kommer nu, og ikke mens jeg har haft hende i genoptræning. Det skal lige siges, at hun ikke bliver redet hårdt netop fordi jeg ikke vil belaste hende i begyndelsen. Jeg laver meget skridtarbejde med hende og trav. Håber I vil dele jeres erfaringer med mig  - Henriette -
Glemte lige noget   Hvis nogen skulle have en stor boks i overskud, må I meget gerne sige til. Gerne et privat sted med masser af fold. Der hvor hun står nu, er hun meget urolig på grund af for mange staldkammerater og uro. Helst beliggende omkring Kolding-Haderslev. - Henriette -
I min stald har vi to heste med korsledsskader. Den ene er 10, og havde gået stift længe. Den fik både kiropraktor, fysioterapeut osv. pga. låsning i lænden. Et besøg hos Falk-Rønne med scanning vha. thermografi gjorde dog, at hesten blev taget helt ud af ridning. Falk-Rønne mener ikke at den kommer til at yde optimalt, så hesten bliver nu hygge/skovturshest. Kiropraktik/fysioterapi kan lindre og hælpe lidt, men det er højst sandsynligt ikke besværet værd, og hesten er bedre tjent med ikke at skulle bruges til dressur og spring. Derudover har vi en ung hoppe på 5 som også var skæv, den blev ved at bukke når man lagde anspring, og den tværede rundt når man red den. Ellers en super dejlig hest. Dyrlæge og kiropraktor Frigast var ude hos den, og konstaterede efter 2 besøg at det var rytterfejl og at den skæve ryg ikke betød noget. Hesten blev dog ved at være underlig, og ejeren fik den kørt til Falk-Rønne, som vha. thermografi konstaterede at hesten var øm under arbejde. Denne hest er dog så ung, og i løs tilstand kan man ikke se at hesten at den har irritation i ryggen. Den skal stå 2-3 mdr uden at lave noget, og skal så scannes og undersøges igen. Jeg kan kun anbefale et besøg hos en dyrlæge med thermografi. Falk-Rønne holder til på Charlottenlund Travbane ved København, så det er nok lidt langt at køre for dig. Pointen er i hvert fald, at jeg ikke ville lade mig nøjes med en dyrlæges umiddelbare vurdering, men at hesten skal thermograferes så problemets omfang og hestens udsigter bedre kan vurderes. Det er bedre end diffuse vurderinger!
Tusind tak for dit svar   Selvom dit svar gør mig lidt bekymret. Min hoppe er 14 år, og jeg havde ikke lige regnet med at hun skulle blive hyggehest allerede nu   Men jeg vil forsøge at få hjælp hos en dyrlæge med erfaring i thermografi. Den dyrlæge jeg havde ude, har dog mange års erfaring i ledskader. Han anbefalde laserbehandling, hvis det ikke blev bedre. - Henriette -
Henriette: Det var ikke for at gøre dig bekymret. Førstomtalte hest gik meget stift og var meget svær fortil i ridningen. Han var aldrig decideret halt, men havde både dårlig trav og galop, og kunne slet ikke skridte ordentligt til (ingen overtrædning). Han var også meget stiv når han var løs, bukspring var altid lidt halvhjertet, og selvom han elskede at springe kom han ofte til at rive ned, måske på grund af manglende bevægelighed i ryggen. Hvis din hest ellers i løs tilstand ser nogenlunde normal ud, så er der lys forude. Men korsledsskader ER noget dumt noget, desværre.
Hun lader til ellers at være i fin form. Hun virker ikke stiv eller noget. Ikke udover det sædvanlige når en hest ikke er i topform. Hun skridter nogenlunde normalt, men traven er galoppen er noget mere stiv. Hun trækker/synker ned på det venstre ben. Min dyrlæge anbefalede laserbehandling, hvis hun ikke blev rask af sig selv. Men er thermografi det samme? - Henriette -
Den unge hoppe som Lise omtaler er min. Er termografi er en undersøgelser hvor der bliver "scannet" efter varme. hesten sættes i arbejde (f.eks. 5 min. longering på hver volte), hvorefter dyrlægen kan se om der er varme steder hvor der ikke må være det. Min skal stå helt stille i 3-6 måneder til at starte med - jeg må ikke skridte tur eller noget som helst. Og inden jeg gør igang med genoptræningen skal hun termograferes igen, for at vlære sikker på at den er kommet sig efter skaden. jeg vil anbefale sig at køre til en dyrlæge der har mulighed for at lave termografi og røngten. Held og lykke med det.
Henriette: Thermografi er ikke en behandlingsform, men en måde hvorpå man diagnosticerer. Du kan evt. tage et kig her:  Det er mere til at få klarlagt hvor omfattende skaden er, før man begynder at behandle på den. Jeg ville ikke lade min hest laserbehandle førend jeg var klar over hvor slem skaden egentlig var. Jeg er i hvert fald imponeret over hvor tydeligt man kunne se de varme områder på de to heste jeg har set blive thermograferet. De var tydeligt varmere lige omkring korsleddet, selv når de ikke havde været under rytter.  Det kan jo også være man kunne finde evt. andre skader, heste med korsledsskader får jo nogle gange følgeskader pga. skævbelastning, jeg siger ikke din hest har det, men det ville da være meget rart måske at få tjekket hele dyret igennem i thermografi, så man ved om det kun er korsleddet. Det koster et par tusinde sådan en thermografi, men det kan spare én for mange ærgelser tror jeg.